Frábært áramótaskaup :) - arniarna.blog.is
Frábært áramótaskaup :)
Ég hef sjaldan skemmt mér eins yfir áramótaskaupinu og ég gerði í gærkvöldi. Ádeilan var beinskeytt og hitti beint í mark hjá mér. Ég er ánægður með að höfundar skaupsins voru á sömu blaðsíðu og ég hvað varðar forseta þjóðarinnar.
Það hefur orðið undir í umræðunni varðandi útrásina og sukkið sem átti sér stað, að Ólafur Ragnar Grímsson var virkur þátttakandi í öllu saman. Samt sem áður hefur hann ekki sýnt neina iðrun og frekar tekið á málunum með þeim hætti, að þetta hafi allt saman komið honum í opna skjöldu.
Undirstaðan í áramótaskaupinu var partý á Bessastöðum sem var farið böndunum, það má eigilega segja að að áramótaskaupið í ár hafi frekar verið heimildarmynd. Ég gef áramótaskaupinu fullt hús stiga, það slóg í gegn hjá mér.
Gleðilegt ár kæru vinir og megi nýtt ár færa okkur gleði og farsæld.
Þetta var virkilega vel heppnað skaup. Já eitt það besta. Skaupið þegar Gísli Rúnar lék Árna Jhonssen var gott. þetta fer vel í minningunni. Sá það aftur áðan. Gott.
Njörður Helgason, 2.1.2010 kl. 00:59